**Møtebok for Trøgstad og Båstad menighetsråd.**

|  |  |
| --- | --- |
| **Møtedato** | 25. august 2021 |
| **Møtetid** | Kl 18.30 |
| **Møtested** | Kirkestallen |

**Tilstede:** Terje Østby, Turid Nyquist Jensen, Hanne Aksberg Krogh, Wenche Mysen, Terje Stenholt, Reidar Strand, Liv Serina Dale.

**Spesielt invitert i forbindelse med sak 34/21 a:** Vidar Sørby og Trøgstad Sparebank v/Leif Rune Grefsli.

**Forfall:** Ellen Løchen Børresen, Even Enger, Lovisa Petersson, Tormod Jensen.

**Åpning ved Liv Serina.**

**Sak 29/21 Godkjenning av møtebok fra forrige møte og godkjenning av innkalling til dette møte.**

 Møtebok fra forrige møte godkjent, det samme gjelder innkalling og saksliste til dette møtet.

**Sak 30/21 Frivillighetsfesten den 31. august og møte med MR og alle utvalgene den 16. september.**

En komité arbeider med innhold disse to kveldene. Vi orienterer om dette, og setter opp en arbeidsfordeling over hva vi i MR skal gjøre av praktiske ting.

Frivillighetsfesten er for å gjøre ”krus” på frivillige medarbeidere, og har vært et årlig arrangement. Imidlertid lot det seg ikke gjøre og gjennomføre dette i 2020 grunnet pandemien. Planen fra i fjor er dermed tatt opp igjen i år – konsert med Azra, og deretter boller og et krus med kakao, der kruset er en gave de frivillige får med hjem. Turid forteller at det foreløpig er svært få som har meldt seg på – eller også meldt avbud. Menighetsrådet møter kl. 17 for de siste klargjøringer til festen.

**Sak 31/21** Søknad fra Ambolten om å få bruke Kirkestallen til øvelser hver tirsdags kveld kl 19-21, med samme vilkår som sist.

**Vedtak:**

Ambolten innvilges å leie Kirkestallen til øvelser hver tirsdag. De betaler 300 kr per gang. Ved ekstraordinære arrangementet må Ambolten vike. Eksempel: hvis kongen kommer. De skal vaske etter seg og deltar vederlagsfritt minst to ganger i semesteret under en gudstjeneste eller lignende.

**Sak 32/21** **Kommunikasjonsplanen i Den norske Kirke, Indre Østfold.**

Menighetsrådet lurer på hva sosiale medier skal inneholde når det ikke lenger er pandemi. Det har vært godt og viktig å kunne være synlig i sosiale medier i tiden vi har vært gjennom, men det er viktig at vi tar opp personlig kontakt etter hvert. Dokumentet bærer preg av å være laget i koronatiden, og en må forvente at planen blir endret etter hvert som samfunnet normaliseres.

Menighetsrådet i Trøgstad og Båstad setter pris på at menneskemøtet skal være sentralt i kommunikasjonen.

**Sak 33/21 Orienteringer**

Ellen hadde meldt frafall, og orientering fra GU og FR utgikk dermed.

Reidar orienterer fra oppgavene til Teamet i Trøgstad:

* Det viktigste nå er å få gjennomført 8 konfirmasjonsgudstjenester.
* Babysang starter opp nå, og det er så god interesse at det kan se ut til at det blir oppstart av to grupper.
* Sigmund Nakkim skal være prest i 40% stilling i Trøgstad og Båstad menighet, og Reidar Strand i 50% stilling. Reidar har sogneprestansvaret, og vil møte i Menighetsrådet og Gudstjenesteutvalget.
* Hjalmar Zuk har fått 10% til konfirmantundervisning sammen med kateket Elin

Liv Serina orienterer om brev og innspill som er kommet til MR:

* Det er kommet et flott og håndskrevet takkekort fra Tomb vgs i forbindelse med kollekt som er oversendt Tomb. Slike takkekort er veldig hyggelig å få.
* Maja Simic har tatt ansvar for rengjøring på Kirkestallen.
* Det erkommet klage fra leietakere over at det har stått oppvask i Kirkestallen når de har kommet. Det er viktig at vi heretter enten bruker papp eller vasker opp dekketøy som er brukt. Søppel skal alltid tømmes når vi har vært i lokalene.
* Oppstart av Familiemiddagen er på trappene, og det er ønske om at flere frivillige vil bidra i dette.

**Sak 34/21 Eventuelt**

1. **Finansiering av ny el-kabel fra trafo: Vidar Sørby** forteller at el-anlegget er gammelt og kabelen inn til huset har for liten kapasitet. Kabelen som går fra trafo til huset går også til kirken. Elvira anbefaler at vi legger ny kabel fra trafo, og at denne forsyner Kirkestallen, samt at eksisterende kabel da går kun til kirken. Dette er en nødvendig utbedring, og prisanslag er 70.000 kr totalt. Leif Rune Grefsli fra Trøgstad Sparebank informerte om muligheten til å samle inn midler via lokalverdi.no/trogstad. Grefsli anbefalte også at vi sender en kortfattet søknad til banken i første omgang. Liv Serina spør om Vidar vil gjøre dette. Turid sjekker opp hvor mye vi har igjen på konto til vedlikehold, samt drøfter mulighet for å ta dette som et prosjekt i forbindelse med årets høstsalg – som trolig blir som i fjor, der folk blir oppfordret til å gi penger uten salg.
2. **Annonsering i Kime: Terje Stenholt** orienterte om at det er viktig å få firmaer til å abonnere på annonser i Kime. Det er satt opp en fordeling der Trøgstad og Båstad er satt opp med et mål om annonser for 75.000 kr pr. år. Avtaler gjøres for et helt år, og firmaene må si opp avtalene selv. Kime går ut til alle 20.000 postkasser i kommunen. Menighetsrådet oppfordres til å ta kontakt med potensielle annonsører.

**Saken tas opp på neste møte i menighetsrådet.**

Møtet hevet kl. 21.00.

Liv Serina Dale (sign.) Hanne Aksberg Krogh vararepr.

Leder i Menighetsrådet